Συμβόλαια αορίστου χρόνου θα υποχρεούται να προτείνει η Uber στη Βρετανία στους οδηγούς της.

Βρετανικό δικαστήριο εξέδωσε απόφαση σύμφωνα με την οποία η εταιρεία θα πρέπει να πληρώνει τον κατώτατο μισθό στους εργαζόμενους και καθώς και επιδόματα διακοπών.

Διοικητικό δικαστήριο αρμόδιο για εργασιακά θέματα εξέτασε την αγωγή που κατέθεσαν δύο οδηγοί και έκρινε πως η εταιρεία που έχει δημιουργήσει την αμφιλεγόμενη εφαρμογή δεν τηρεί την εργατική νομοθεσία.

Πρόκειται για «μνημειώδους σημασίας νίκη που θα έχει τεράστιο θετικό αντίκτυπο σε όλους τους οδηγούς» δήλωσε η Μαρία Λούντκιν εκπρόσωπος του συνδικάτου GMB που υποστήριξε την αγωγή.